Adrian

Adrian (Hadrian) er et mannsnavn avledet fra det latinske Hadrianus som betyr fra Hadria. Hadria er det tidligere navnet på Adria, en by i Italia. Byen har også gitt opphav til navnet Adriaterhavet 'det mørke havet',  øst for Italia.

Navnet på byen Adria, som var en viktig havn for etruskerne ved munningen av Po som løper ut i Adriaterhavet, er knyttet til vannet og kan bety «vannstrømmen» på etruskisk eller illyrisk, eller fra et latinsk ord for 'mørk'. På sanskrit betyr adri fjellet, på hindi betyr det stein.

Adrian er også brukt som etternavn.

Adrian som helgennavn
Det finnes minst 14 kristne helgener og 6 paver med navnet Adrian.

Den første og mest kjente blant de førstnevnte, er Sankt Adrian av Nikomedia, en romersk soldat som ble halshugget i den øst-romerske byen Nikomedia (nå Izmit i Tyrkia) på grunn av sin kristne tro i Diokletians regjeringstid († 4. mars, 306). Hans kone Natalia var et av vitnene til hans død, og tok vare på den ene hånden hans. Senere ble hånden brakt til Roma og derfra til Geraardsbergen i Flandern i Belgia, hvor han ble særlig æret og med tiden militærhelgen for Nord-Europa. Katolske kirket ærer hans minne 4. mars. På ikoner avbildes han ofte sammen med sin kone Natalia.

En annen kjent helgen med dette navnet er Sankt Adrian av Canterbury (død 9. januar 710), som opprinnelig var fra Nord-Afrika og var katolsk erkebiskop av Canterbury i England. Hans kropp hevdes å være blitt funnet uten tegn til nedbrytning i 1097, 371 år etter hans død, og han ble da straks helgenkåret. Mange mirakler knyttes til hans grav.

De andre kjente helgenene med dette navnet er:

 Sankt Adrian av Korint i Hellas († 251)
 Sankt Adrian av Damaskus i Syria († 634, minnes 1. november, myrdet da Damaskus ble erobrret av muslimene.
 Sankt Adrian av Caesaria i Palestina († 309)
 Sankt Adrian av Maastricht i Holland († 688), minnes 19. mars ledet kirken i Wintershoven, ble drept av banditter
 Sankt Adrian av Isle of May i Skottland († 875, minnes 4. mars, myrdet av vikingene)
 Sankt Adrian III, den katolske kirkes pave fra 884 til sin død året etter. Helligkåret 2. juni 1891 
 Sankt Adrian av Hilvarenbeek i Holland († 1572), minnes 9. juli, ble myrdet i religionskrig under reformasjonen.
 Det var også en russisk-ortodokse patriark som het Adrian på Peters den store tid, og en rekke russiske helgener med samme navnet:
 Sankt Adrian av Ondrusov († 15. mai 1550)
 Sankt Adrian av Poshekon († 1550)
 Sankt Adrian av Monza († 1610)  
 Sankt Adrian av Volokolamsk (minnes i russiske ort. kirke 8. mai)
 Sankt Adrian av Uglitsj (minnes i russiske ort. kirke 26. august)
 Sankt Adrian Troitskij (ny-russisk helgen, minnes i den russisk-ortodokse kirke 28. januar, drept 15. februar 1938 av kommunistene, helgenkåret i russisk-ortodoks synode 17. juli 2002)

Utbredelse
mini|venstre|Spredningen av navnet Adrian og tilsvarende i Europa over tid.
Adrian er kjent brukt i Italia fra 100-tallet, og spredde seg deretter til andre land i Europa.

Adrian er kjent brukt i Norge fra 1500-tallet men var lite brukt før ca. 1980, men har etter det blitt stadig mer populært som navn på guttebarn, og hadde en popularitetstopp med 1,4 % i 2005. Adrian var det sjuende mest populære navnet på gutter i Norge i 2005.

Adrian var et populært guttenavn i England i 1960- og 1970-årene.

Adrian er i dag et vanlig navn i Spania. Variantene Adriano, Adrián og Adrien er vanlige i henholdsvis Italia, Ungarn og Frankrike. 

|}

Kjente personer med navnet
250px|right|thumb|Hellige Adrian av Nikomedia og hans kone Natalia. Ikon.
Personene i listene er ordnet kronologisk etter fødselsår.
 Hadrian (76–138), romersk keiser
 Sankt Adrian av Canterbury (død ca. 664), erkebiskop av Canterbury
 pave Hadrian IV (ca. 1100–1159)
 pave Hadrian VI (1459–1523)
 Adrian Gouffier de Boissy (ca. 1479–1523), fransk kardinal
 Adrian Rockertsen Falkener (1500–1596), borgermester i Trondheim 1554–1595
 Adrian Kasjtsjenko (1858–1921), ukrainsk forfatter
 Adrian Lyne (f 1941), britisk regissør og skuespiller
 Adrian Biddle (1951–2005), filmfotograf
 Adrian Smith (f 1957), gitarist i Iron Maiden
 Adrian Heath (f 1961), engelsk fotballspiller
 Adrian Goldsworthy (f 1969), britisk historiker og militærforfatter
 Adrian «Aidy» Boothroyd (f 1971), engelsk fotballtrener og tidligere spiller
 Adrián Annus (f 1973), ungarsk sleggekaster
 Adrian Ghenie (f 1977), rumensk kunstmaler.
 Adrian Mutu (f 1979), rumensk fotballspiller
 Adrian Bergmann (f 1986), pasifist, dømt for å ha nektet å møte til sesjon
 Adrianus Johannes Simonis

Som etternavn
 Benedicte Adrian (f. 1963), artist og musiker

Oppdiktede personer
 Adrian Posepilt i romanen av samme navn, skrevet av Kristian Kristiansen (1909–1980)
 Adrian Mole i Hemmelig dagbok for Adrian Mole 13 3/4 år av Sue Townsend
 Adrian Leverkühn Doktor Faustus av Thomas Mann

 Navnedag 
Adrian har navnedag i flere land, oftest 4. mars. Den norske navnedagen er .
 Land  Navn  Navnedag  Kommentar   Adrian       Adrian       Adrian    Finlandssvensk navnedag.   Adrian       Adrian       Adrian       Adrian       Adrian       Adrian       Adrian       Adrian       Adrian       Adrian    

Referanser

 Eksterne lenker 


Kategori:Mannsnavn
Kategori:Etternavn
Kategori:Patronym
Kategori:Navn brukt i dansk
Kategori:Navn brukt i engelsk
Kategori:Navn brukt i færøysk
Kategori:Navn brukt i finsk
Kategori:Navn brukt i gammeldansk
Kategori:Navn brukt i gammelsvensk
Kategori:Navn brukt i islandsk
Kategori:Navn brukt i norsk
Kategori:Navn brukt i polsk
Kategori:Navn brukt i rumensk
Kategori:Navn brukt i russisk
Kategori:Navn brukt i svensk
Kategori:Navn brukt i tysk
Kategori:Navn fra landskap og geografi
Kategori:Navn med latinsk opprinnelse